FC København har hentet en ny spiller til klubben.

Som Ekstra Bladet kunne fortælle 11. maj er det den tjekkiske forsvarsspiller, Michael Lüftner fra Slavia Prag, der er blevet hentet til København.

Han tiltræder på en kontrakt, der løber frem til sommeren 2022.

Manager Ståle Solbakken er begejstret for den nye signing.

- Michael Lüftner er en hurtig, fysisk stærk og placeringsstærk forsvarsspiller, som vi har fulgt gennem længere tid. Han har gjort det rigtigt stærkt for Slavia Prag i denne sæson, hvor de ligger til at kunne vinde mesterskabet, siger han til klubbens hjemmeside.

Lüftner i aktion for ungdomslandsholdet. Foto: All Over Press

- Han har international erfaring fra U21-landsholdet i Tjekkiet, og han har fortsat et stort udviklingspotentiale, som vi sammen kan forløse. Han har ikke været ret længe i Slavia Prag, men han har vist, at han kan spille for et tophold og præstere under pres i sin tid der. Han bliver et stærkt supplement til vores trup, siger manager Ståle Solbakken.

11. maj kunne Ekstra Bladet også fortælle, at forsvarsspilleren angiveligt har en frikøbsklausul på 1,5 mio. euro (ca. 11 mio. kr.).

23-årige Lüftner har spillet over 50 kampe på diverse tjekkiske ungdomslandshold og er fast mand på det succesrige U21-landshold, der til sommer møder Danmark ved slutrunden i Polen.

FC København har også denne gang handlet tidligt. Cypriotiske Pieros Sotiriou er hentet ind for at afløse Andreas Cornelius, og 190 centimeter høje Lüftner er en oplagt afløser efter ’Zanka’, der skal sælges i det kommende transfervindue.

Se også: Tøffe om Phiri-drama: Derfor handlede Zorniger

Nicolai Jørgensen hylder legenden: Stop nu og gå i seng!